Electronic Arts

Electronic Arts (או EA) היא חברה בינלאומית לפיתוח, שיווק והפצת משחקי וידאו. החברה נוסדה במאי 1982, והייתה חלוצה בתעשיית משחקי המחשב למחשבים ביתיים. כיום החברה מחזיקה בסטודיו הגדול בעולם לפיתוח משחקי וידאו, EA Canada, אשר בו מועסקים יותר מ-2,000 עובדים מתוך כ-8,000 עובדי EA בעולם. החברה נסחרת בבורסת הנסדא"ק בארצות הברית (סימון: EA). החברה מפיצה משחקים המבוססים על סרטים מצליחים, כמו הארי פוטר, וסדרות משחקים ותיקות כמו Need for Speed, Medal of Honor, The Sims, והמשחקים החדשים בסדרת Command and Conquer. תחת המותג EA Sports החברה מפיצה את סדרות משחקי הספורט המצליחות FIFA,‏ NBA Live ועוד. היסטוריה טריפ הוקינס, שעבד בחברת אפל כמנהל שיווק, התפטר מתפקידו וב-28 במאי 1982 הקים את החברה. החברה הוקמה בהשקעה עצמית של כ-200,000 דולר, תחת השם Amazin' Software. באוקטובר, הוקינס קרא לדיון על שם החברה, שכללה כ-12 עובדים, והוחלט על השם Electronic Arts. בדצמבר אותה השנה הצליח הוקינס לגייס 2 מיליון דולר ממשקיעים. בין המשחקים הראשונים ששוחררו היה "פועל בניין" שהופץ בשנת 1983. הכנסות החברה גדלו בהתמדה, 5 מיליון דולר בשנה הראשונה, 11 ו-15 בשנייה ובשלישית. בדצמבר 1986 פתחה החברה את סניפה הראשון באירופה. ב-26 במרץ 1990 הונפקו מניות החברה בנאסד"ק והיא הפכה לחברה ציבורית. בשנת 2009 החברה קיצצה 1500 משרות. זה כלל בין היתר סגירה של Pandemic studios שנרכשה שנה לפני זה. רק 35 מעובדי Pandemic studios המשיכו ב-EA במטרה ונתנו תמיכה ל-The Saboteur. בשנת 2011 הושק Origin שהוא שרות להפצת מוצרים של החברה. בשנת 2018 החלה פעילות של EA Israel. בספטמבר 2025 רכשו קרן ההשקעות הפרטית Silver Lake Partners, קרן ההשקעות הציבורית הסעודית וקרן אפיניטי של ג'ארד קושנר הסכימו על רכישת החברה תמורת תמורת 55 מיליארד דולר. ביקורת סקירות על המשחקים החדשים מצביעות על מגמת ירידה באיכות המשחקים. EA מואשמת בחוסר-חדשנות, במיוחד בכותרים המתפרסמים על בסיס שנתי כדוגמת משחקי הספורט של החברה. משחקים אלה מתפרסמים כמשחקים עצמאיים במחיר מלא, בעוד השינויים בהם מעטים ומתמקדים בגרפיקה ובממשק המשתמש. DRM המשחק Spore אשר יצא בספטמבר 2008, היווה אבן דרך בנושא ניהול זכויות דיגיטלי (DRM). המשחק כלל את התוכנה SecuROM למניעת העתקות, שדורשת את אימות המשחק ומגבילה את המשחק על 3 מחשבים בלבד. ביקורת ציבורית רחבה נשמעה כנגד המנגנון החדש. תוכנת ה-DRM שנועדה לעכב את פריצתו של המשחק והפצתו באינטרנט, השפיעה בעיקר על לקוחות שרכשו את המשחק כדין, מכיוון שהמשחק נפרץ כבר לפני שחרורו. בתגובה למהלך השנוי במחלוקת של EA, המשחק שבר שיא הורדות בלתי חוקיות עם יותר מחצי מיליון הורדות בשבוע הראשון לשחרורו. השימוש ב-SecuRom לא אוזכר במדריך למשתמש, על הקופסה, או ברישיון השימוש בתוכנה. ב-22 בספטמבר 2008, תובענה ייצוגית עולמית הוגשה כנגד EA עקב צורת השימוש במנגנון ה-DRM, ובכך שהסתירה את המנגנון מהמשתמש, ובטענה שלמנגנון זה יש תכונות הדומות לתוכנות של Rootkit, ובכללן העובדה שמנגנון זה נשאר בכונן הקשיח גם לאחר הסרת המשחק. ב-24 ביוני 2009, EA הכריזה על שינוי בגישתה למניעת ההורדות הפיראטיות. החברה הורידה את מנגנון ה-DRM, ובמקום זה המשחקים יכללו תוכן שאינו על הדיסק, המחייב הורדה במהלך ההפעלה של המשחק. המדיניות החדשה כוללת תוכן רב ועדכונים ברשת, על מנת ליצור תמריץ לרכוש עותק חוקי. חברות בת BioWare ערך מורחב – BioWare BioWare היא חברה קנדית בבעלות אמריקאית לפיתוח משחקי וידאו, אשר נוסדה במקור בפברואר 1995, וכיום בבעלות Electronic Arts. החברה מתמחה בפיתוח משחקי תפקידים, ונודעת בעיקר בזכות השבחים הרבים שלהם זכו משחקיה, כמו באלדורז גייט, נוורווינטר נייטס, ומלחמת הכוכבים: אבירי הרפובליקה הישנה. לאחר מכן, הוציאה החברה מספר משחקים מצליחים אחרים כגון: Mass Effect, Dragon Age: Origins, Mass Effect 2, ו-Dragon Age II. EA Black Box ערך מורחב – EA Black Box EA Black Box היא חברה לפיתוח משחקי וידאו הממוקמת בברנבי שבקולומביה הבריטית שבקנדה. החברה היא חברת בת של Electronic Arts. החברה היא גם השותפה של החברה EA Canada. EA Canada ערך מורחב – EA Canada EA Canada היא חברה לפיתוח משחקי וידאו הממוקמת בברנבי שבקולומביה הבריטית שבקנדה. החברה היא חברת בת של Electronic Arts. החברה בעיקר מתעסקת במשחקי ה-EA Sports. EA Digital Illusions CE ערך מורחב – EA Digital Illusions CE חברת הבת המוכרת ביותר של EA, בזכות סדרת המשחקים המוכרת והנמכרת Battlefield. Visceral Games חברת בת המוכרת בזכות טרילוגיית משחקי האימה Dead Space. Danger Close Games ערך מורחב – Danger Close Games Danger Close Games (או בכינוי השני שלה EA Los Angeles) היא חברה אמריקאית לפיתוח משחקי וידאו הממוקמת בלוס אנג'לס שבקליפורניה שבארצות הברית, החברה היא חברת בת של Electronic Arts. EA Montreal ערך מורחב – EA Montreal החברה הזו מתעסקת בפיתוחים של משחקים אחדים, אין לה סדרות משחקים משלה, היא העוזרת של חברות ה-EA, וכאשר לחברה אחרת מהחברות בת יש משבר, החברה הזאת עושה להם את העבודה. EA Salt Lake ערך מורחב – EA Salt Lake החברה הזאת הוציאה בעברה בעיקר משחקי גולף, אך כיום היא מוציאה משחקים שנמצאים בבעלות EA. EA Sports ערך מורחב – EA Sports חברת בת מוכרת של EA, שאחראית על משחקי הספורט של החברה. EA Tiburon ערך מורחב – EA Tiburon החברה הזאת, פחות מוכרת בעולם אלא יותר באמריקה בזכות משחקי הפוטבול שלה. EA israel ערך מורחב – EA Israel החברה הזאת ממוקמת בישראל בעיר קיסריה Maxis ערך מורחב – Maxis Maxis Software היא חברה אמריקנית השוכנת באמרוויל, קליפורניה. החברה נוסדה ב-1987 על ידי ויל רייט וג'ף בראון כחברה לפיתוח משחקי וידאו, וכיום מוחזקת כחברת בת ומותג על ידי Electronic Arts. החברה התפרסמה לראשונה בזכות הצלחתו של כותרה השני, סים סיטי, משחק אסטרטגיה ממוחשב המדמה פיתוח עיר. משחק הנחשב כיום לאחד מהמשחקים המצליחים ביותר בכל הזמנים. החברה היא גם היוצרת של משחק המחשב הנמכר ביותר אי פעם - הסימס, המשכו הסימס 2 והמשחק ספור שיצא לשוק בספטמבר 2008. ראו גם Valve קישורים חיצוניים אתר האינטרנט הרשמי של Electronic Arts (באנגלית) מידע עסקי על חברת Electronic Arts באתרים Yahoo! Finance • MarketWatch • CNN Money • Bloomberg Business (באנגלית) Electronic Arts, בגוגל פיננסים Electronic Arts, באתר Crunchbase (באנגלית) Electronic Arts, באתר EDGAR של הודעות ל-SEC (באנגלית) Electronic Arts, ברשת החברתית פייסבוק Electronic Arts, ברשת החברתית X (טוויטר) Electronic Arts, ברשת החברתית אינסטגרם Electronic Arts, ברשת החברתית LinkedIn Electronic Arts, סרטונים בערוץ היוטיוב Electronic Arts, באתר אנציקלופדיה בריטניקה (באנגלית) אתר חברת EA העולמית EA נבחרה לחברה הגרועה באמריקה, אתר משחקים ויגיימס (בעברית) EA סיכום מסיבת העיתונאים E3 2017 , אתר משחקים גלקסיית המחשבים(בעברית) הערות שוליים